stanford-oval/wikipedia huggingface dataset:
Insomnia (Koop Arposen kappale)

| ”Insomnia” Koop Arponen |
| --- | --- | --- |

Singlen tiedot
 Albumilta: New Town
 Julkaistu: 14. joulukuuta 2008
 Tyylilaji: pop, rock
 Kesto: 03.31
 Levy-yhtiö: SonyBMG
Koop Arposen muut singlet
|   | ”Insomnia” 2008 | ”Every Song I Hear...” 2009 |
Insomnia on Suomen neljännen Idols-kilpailun voittajan Koop Arposen ensimmäinen single. Kappale oli kyseisen Idols-tuotantokauden voittajalle sävelletty kappale.
Single tuli myyntiin digitaalisesti MTV3:n Storeen heti Idols-kilpailun voittajan selvittyä 14. joulukuuta, muihin kauppoihin se tuli myyntiin 22. joulukuuta 2008.
Kappale meni heti julkaisuviikollaan Suomen virallisen latauslistan kärkeen.
Kappaleet

Insomnia – 3.31
Listasijoitukset

| Lista | Paras sijoitus |
| --- | --- |
Suomen virallinen latauslista: 1 
Suomen virallinen singlelista: 1
Jälkiviisaus

Jälkiviisaus on käsitys, jonka mukaan tapahtuman jälkeen se nähdään ennakoitavana. Tämä tapahtuu, vaikka tapahtuman ennustamiselle ei ole ollut juurikaan tai lainkaan objektiivista perustetta. Se on monitahoinen ilmiö, joka voi vaikuttaa mallien, prosessien, yhteyksien ja tilanteiden eri tulkintoihin.
Perusesimerkki jälkiviisaudesta on se, että kun henkilö näkee mahdollisesti ennakoimattoman tapahtuman lopputuloksen, hän uskoo ”tienneensä sen koko ajan”. Tällaisia esimerkkejä löytyy kirjoituksista, joissa historioitsijat kuvaavat taistelujen tuloksia, lääkärit muistelevat kliinisiä tutkimuksia ja oikeusjärjestelmät yrittävät osoittaa vastuuta ja ennakoitavuutta onnettomuuksista.
Insomnia (Megadethin kappale)

| ”Insomnia” Megadeth |
| --- | --- | --- |

Singlen tiedot
 Albumilta: Risk
 Äänitetty : tammi–huhtikuu 1999
 Julkaistu: 1999
 Formaatti: CDS
 Tuottaja(t): Dan Huff Dave Mustaine
 Tyylilaji: hard rock
 Kesto: 04.16
 Levy-yhtiö: Capitol
Megadethin muut singlet
| ”Breadline” 1999 | ”Insomnia” 1999 | ”Kill the King” 2000 |
Insomnia on metalliyhtye Megadethin kolmas ja viimeinen singlelohkaisu yhtyeen kahdeksannelta studioalbumilta Risk. Kappale ylti sijalle 26 Billboardin Mainstream Rock Tracks -listalla.
Kappaleet

Insomnia (Radio edit)
Prince of Darkness
Aiheesta muualla

Insomnia discogs.com -sivustolla
Jorge Garcia

| Jorge Garcia |
| --- | --- |
 Garcia vuonna 2011
Henkilötiedot
Koko nimi:  Jorge Garcia
Syntynyt: 28. huhtikuuta 1973 (ikä 51) Omaha, Nebraska, Yhdysvallat
Ammatti:  näyttelijä, koomikko
Näyttelijä
Aktiivisena:  1997–
Merkittävät roolit:  Lost Loistavat naapurit  Alcatraz
Palkinnot
 Screen Actors Guild Awards Best Ensemble – Drama Series (Lost), 2005 
Aiheesta muualla
IMDb
Jorge Garcia (s. 28. huhtikuuta 1973 Omaha, Nebraska) on yhdysvaltalainen näyttelijä ja koomikko, joka tunnetaan parhaiten Hugo ”Hurley” Reyesin roolista televisiosarjassa Lost (2004–2010).
Garcia syntyi Omahassa, Nebraskassa chileläiselle isälle ja kuubalaiselle äidille. Hän kasvoi eteläisessä Kaliforniassa ja kävi San Clemente High Schoolia. Seniorina hänet valittiin ”Triton of the Yeariksi”. Seitsemännellä luokalla ollessaan Garcia näytteli Drabble-sarjakuvan musikaalissa, jossa hän villitsi yleisön. Hänestä tuntui, että hänessä voisi olla ainesta näyttelijäksi. Collegen jälkeen hän lähti Beverly Hillsiin opiskelemaan näyttelemistä ja on sillä tiellä vieläkin. Garcia on nähty elokuvissa The Good Humor Man (2005) ja Little Athens (2005). Garcia esiintyi myös Trouma Studion elokuvassa Tales from the Crapper, jossa hän esitti rakastuvaa nuorta miestä.
Garcia oli ensimmäinen näyttelijä, joka palkattiin hitiksi muodostuneeseen Lost-televisiosarjaan. Tuottajat näkivät hänet Jäitä hattuun -sarjan jaksossa näyttelijävalintoja edeltäneenä iltana ja loivat Hugo Reyesin hahmon juuri Garciaa varten.
Garcia esiintyi kahdeksankautisen Celebrity Poker Showdownin toisessa jaksossa. Hän hävisi Michael Ian Blackille. Jorge oli myös kilpailijana yhdessä Russian Poker on Game Show Networkin jaksossa, mutta epäonnistui boksarikapinaa koskeneessa kysymyksessä ja putosi luukun läpi.
Garcian kuva on Weezer-yhtyeen vuonna 2010 julkaistun Hurley-albumin kannessa. Albumi on nimetty Garcian Lost-roolihahmon mukaan.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 1997 | Raven’s Ridge | Monty |  |
| 2000 | King of the Open Mic’s | Meatloag |  |
| 2001 | Tomorrow by Midnight | Jay |  |
| 2002 | Big Shot: Confessions of a Campus Bookie | tarjoilija |  |
| 2003 | Old School | Jorge |  |
| 2004 | Happily Even After | Chris |  |
| 2005 | The Good Humor Man | Mt. Rushmore |  |
| 2005 | Little Athens | Pedro |  |
| 2006 | Loistavat naapurit | Wallace |  |
| 2007 | Sweetzer | Sergio |  |
| 2011 | Maktub | Sergio |  |
| 2013 | The Ordained | Carlos |  |
| 2013 | iSteve | Steve Wozniak |  |
| 2013 | Cooties | Rick |  |
| 2013 | Food Truck | Kyle |  |
| 2015 | The Wedding Ringer | Lurch / Garvey |  |
| 2015 | The Ridiculous 6 | Herm Stockburn |  |
| 2016 | Get a Job | Fernando |  |
| 2016 | Rock Dog | Germur (ääni) |  |
| 2017 | The Healer | Father Malloy |  |
| 2020 | The Wrong Missy | mies lentokoneessa |  |
| 2020 | Nobody Knows I’m Here | Memo |  |
Filmografia > Televisiosarjat

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2000 | Villit Marjaset | The Wild Thornberrys | Ricardo | ”Spirited Away” |
| 2001 | Spin City | Spin City | taksikuski | ”The Arrival” |
| 2003 | Columbo | Columbo | Julius | ”Columbo Likes the Nightlife” |
| 2003 | Rock Me, Baby | Rock Me, Baby | Vizzy | ”Would I Lie to You?” |
| 2003–2004 | Tohtori Becker | Becker | Hector Lopez | 13 jaksoa |
| 2004 | Jäitä hattuun | Curb Your Enthusiasm | huumediileri | ”The Car Pool Lane” |
| 2004–2010 | Lost | Lost | Hugo ”Hurley” Reyes | 117 jaksoa |
| 2005 | Higglytown Heroes | Higglytown Heroes | Dog Trainer Hero | ”Me and My Shadow/Out to Sea” |
| 2010–2014 | Ensisilmäyksellä | How I Met Your Mother | Steve Henry (The Blitz) |  2 jaksoa ”Blitzgiving” ”Gary Blauman”  |
| 2011 | Fringe – rajamailla | Fringe | Kevin | ”Os” |
| 2011 | Mr. Sunshine | Mr. Sunshine | Bobert |  3 jaksoa ”Pilot” ”Hostile Workplace” ”The Assistant”  |
| 2012 | Alcatraz | Alcatraz | Diego Soto | 13 jaksoa |
| 2012–2013 | Olipa kerran | Once Upon a Time | Anton |  3 jaksoa ”Tallahassee” ”Tiny” ”Lacey”  |
| 2013 | Californication | Californication | huumediileri |  2 jaksoa ”Rock and a Hard Place” ”Mad Dogs and Englishmen”  |
| 2013 | Maggie | Maggie | Gaspar |  2 jaksoa ”Gaspar, the Friendly A.D.S.A.” ”Gaspar, the Ambiguous”  |
| 2013–2020 | Havaiji 5-0 | Hawaii Five-0 | Jerry Ortega | pääosa |
Aiheesta muualla

Wikimedia Commonsissa on kuvia tai muita tiedostoja aiheesta .
Jorge Garcia Internet Movie Databasessa. (englanniksi)
Jälleenhankintahinta

Jälleenhankintahinta tarkoittaa omaisuuden uushankintahintaa. Tällöin voidaan viitata siihen, mihin hintaan esimerkiksi tietty kone tai laite voitaisiin korvata hankkimalla se markkinoilta nyt. Jälleenhankintahintaa voidaan käyttää vakuutustoiminnassa määritettäessä omaisuuden arvoa. Jälleenhankintahintaa käytetään myös investointilaskelmissa.
Informaatiostrategia

Informaatiostrategia (engl. information strategy, data strategy) on menetelmä, jonka avulla maksimoidaan tiedon liiketoiminta-arvo. Tarpeen sellaisen luomiseen on muodostanut digitaalisen murroksen yrityksille ja muille organisaatioille tuoma paine yhdistettynä jatkuvasti kasvavaan datan määrään. Koko yrityksen kattava informaatiostrategia kattaa kaikki tiedon luontiin, päivittämiseen, käyttöön ja arkistointiin liittyvät prosessit.
Informaatiostrategian avulla voidaan mm.:
Mahdollistaa uusia liiketoimintamalleja
Tunnistaa riskit ja pullonkaulat sekä oikeat ratkaisut liittyen tiedon jakamiseen
Integroida koko yrityksen data ja parantaa sen laatua
Turvata systemaattisesti yritysdata ja suojata kuluttajan yksityisyydensuojaa
Mallintaa tietoa tehokkaammin ja hyödyntää metadataa paremmin
Valita tietokannat ja varastointituotteet, jotka parhaiten sopivat kokonaisarkkitehtuuriin
Helpottaa Business Intelligence (BI) ja strukturoimattoman datan ratkaisujen käyttöönottoa
Parantaa yrityksen tietokantojen suorituskykyä
Virtaviivaistaa yrityksen päivittäisiä toimintoja ja säästää kustannuksia
Informaatiostrategian osa-alueet > Data Governance

Tiedon liiketoiminta-arvon tunnistaminen
Organisatoriset roolit ja vastuut
Liiketoimintaprosessien kartoitus
Informaatiostrategian osa-alueet > Datastandardit

Datan määritelmät ja mallinnus
Tietoturva ja yksityisyyden suoja
Perustietojen hallinta
Referenssidata
Metadata
Dokumenttien ja sisällön hallinta
Strukturoimaton data
Informaatiostrategian osa-alueet > Datan laatu

Mittaaminen
Raportointi
Ennaltaehkäisevät ja korjaavat toimenpiteet
Informaatiostrategian osa-alueet > Teknologia

Business Intelligence ja tietovarastot
Teknologiavalinnat
Datan integroinnit
Jouko Vesikansa

Jouko Jalmari Vesikansa (sukunimi vuoteen 1935 Sjöstedt; 27. huhtikuuta 1915 Turku – 28. kesäkuuta 1988) oli suomalainen sanakirjan toimittaja ja pakinoitsija.
Vesikansan vanhemmat olivat johtaja Otto Hjalmar Sjöstedt ja Ester Ragnhild Maria Lauhkonen. Hän pääsi ylioppilaaksi 1935 ja valmistui filosofian kandidaatiksi 1937 ja maisteriksi 1938.
Vesikansa toimi Nykysuomen sanakirjan toimittajana 1938–1946 ja toimitussihteerinä 1946–1962. Hän oli Suomen akateemisen kielitoimiston assistenttina 1961–1967, Nykysuomen laitoksen toimituspäällikkönä 1968–1976 sekä Kotimaisten kielten tutkimuskeskuksen erikoistutkijana vuodesta 1976 ja Nykysuomen perussanakirjan päätoimittajana vuodesta 1971.
Teoksia

Hämäläiset sananparsien kuvastamina. Helsinki 1943 (eripainos: Hämäläis-osakunnan 75-vuotisjulkaisusta).
Linnunpiimää : harmittomia tarinoita elämän arkiselta puolelta. Porvoo 1949
Sjöstedt-suku ; kirj. Aulis Oja, Jouko Vesikansa. Sjöstedt-suvun sukuyhdistys, Forssa 1952
Nykysuomen perussanakirja : näytevihko ABC ; laatineet Jouko Vesikansa ym. ; neuvottelukunta Matti Sadeniemi ja Toivo Vuorela. Nykysuomen laitos, Helsinki 1972
Suomen kielen sanakirjo : MV 1955-1975. Markkinointi Viherjuuri, Helsinki 1975
Täsmennyssanasto : Nykysuomen oppaita 1. WSOY 1976
Sjöstedt-suku 1976 ; kirj. Jouko Vesikansa ja Heikki Korosuo. Sjöstedt-suvun sukuyhdistys, Helsinki 1977
Miljoona sanaa. WSOY 1978
Nykysuomen oppaita 2 : Johdokset. WSOY 1978
Nykysuomen oppaita 3 : Lyhenteet. WSOY 1979
Maailmansanoja Suomessa ; kirj. Jouko Vesikansa, Kaarina Karttunen, Matti Viherjuuri. Markkinointi Viherjuuri, Helsinki 1980
Nykysuomen oppaita 5 : Ulkomaiden paikannimet. WSOY 1980
Nykysuomen sanakirja 5 ; sisältö Uudissanat, toim. Kotimaisten kielten tutkimuskeskuksen kielitoimisto ; Slangisanat laat. Kaarina Karttunen;  Lyhenteet, laat. Jouko Vesikansa ; Ulkomaiden paikannimiä, laat. Jouko Vesikansa. Suomalaisen kirjallisuuden seura / WSOY 1980, 7. painos 1990
Toimitustöitä

Pyhä Yrjänä : partiolaisten julkaisu vapaaehtoisen verensiirtopalvelun hyväksi : "palvele" ; toim. Jouko Vesikansa. Verliitto, Helsinki 1939
Hämeen sananparsia ; toimittanut Hämäläis-osakunta ; toimittaja Jouko Vesikansa. WSOY 1941
Nykysuomen sanakirja 1, A-I ; valtion toimeksiannosta teettänyt Suomalaisen kirjallisuuden seura.; päätoim. Matti Sadeniemi; toim. siht. Jouko Vesikansa; toim. Simo Hämäläinen ym. WSOY
Nykysuomen sanakirja 2, J-K ; valtion toimeksiannosta teettänyt Suomalaisen kirjallisuuden seura.; päätoim. Matti Sadeniemi; toim. siht. Jouko Vesikansa; toim. Simo Hämäläinen ym. WSOY 1953
Nykysuomen sanakirja 3, L-N ; valtion toimeksiannosta teettänyt Suomalaisen kirjallisuuden seura.; päätoim. Matti Sadeniemi; toim. siht. Jouko Vesikansa; toim. Simo Hämäläinen ym. WSOY 1954
Nykysuomen sanakirja 4, O-R ; valtion toimeksiannosta teettänyt Suomalaisen kirjallisuuden seura.; päätoim. Matti Sadeniemi; toim. siht. Jouko Vesikansa; toim. Simo Hämäläinen ym. WSOY 1956
Nykysuomen sanakirja 5, S-Tr ; valtion toimeksiannosta teettänyt Suomalaisen kirjallisuuden seura.; päätoim. Matti Sadeniemi; toim. siht. Jouko Vesikansa; toim. Arvo Keinonen ym. WSOY 1959
Nykysuomen sanavarat ; toim. Jouko Vesikansa.ja Pirjo Rantalainen. WSOY 1989
Instagram (kappale)

| ”Instagram” Dimitri Vegas & Like Mike, David Guetta, Daddy Yankee, Afro Bros & Natti Natasha |
| --- | --- | --- |

Singlen tiedot
 Äänitetty : 2018
 Julkaistu: 5. heinäkuuta 2019
 Formaatti: digitaalinen lataus, suoratoisto
 Tuottaja(t): Dimitri Vegas & Like Mike, David Guetta, Afro Bros
 Tyylilaji: dance-pop, moombahton
 Kesto: 03.04
 Levy-yhtiö: Smash the House
Dimitri Vegas & Like Miken muut singlet
| ”Untz Untz” 2019 | ”Instagram” 2019 | ”Turn It Up” 2019 |
David Guettan muut julkaisut
| ”Stay (Don’t Go Away)” 2019 | ”Instagram” 2019 | ”Thing for You” 2019 |
Daddy Yankeen muut julkaisut
| ”Si Supieras” 2019 | ”Instagram” 2019 | ”China” 2019 |
Instagram on belgialaisen tuottajaduon Dimitri Vegas & Like Miken, ranskalaisen DJ-tuottajan David Guettan, puertoricolaisräppäri Daddy Yankeen, alankomaalaisen DJ-tuottajaduon Afro Brosin sekä dominikaanilaislaulaja Natti Natashan musiikkikappale. Sen julkaisi Smash the House digitaalisesti ladattavana ja suoratoistettavana singlenä 5. heinäkuuta 2019. Kappaleen ovat sanoittaneet Guetta, Francesca Richard, Dimitri Thivaios, Michael Thivaios, Ramon Luis Ayala Rodriguez, Giordano M.S. Ashruf, Natalia Alexandra Gutierrez Batista, Rashid M.S. M Badloe ja Sharef M.R. Badloe. Kappaleen tuotannosta vastasivat puolestaan Dimitri ja Michael Thivaios, Guetta sekä Afro Bros.
Kappaleen musiikkivideo ladattiin YouTubeen singlen julkaisupäivänä. "Instagram" oli kaupallisesti kohtalainen menestys, sen päästyä singlelistan viidenkymmenen parhaan joukkoon Alankomaissa, Belgiassa, Itävallassa, Saksassa ja Uudessa-Seelannissa. Lisäksi se on myynyt Belgiassa kaksinkertaista platinaa.
Käännös suomeksi
InstallShield

InstallShield on työkalu asennusohjelmien ja ohjelmapakettien tekoon. InstallShield on pääasiassa Windows-alustalle, mutta sitä voidaan hallita myös erilaisilla mobiililaitteilla.[lähde? ]
Aiheesta muualla

InstallShieldin virallinen sivusto (englanniksi)
Ivar Theodor von Hellens

Ivar Theodor von Hellens (4. syyskuuta 1861 Turku – 23. marraskuuta 1908 Karuna) oli suomalainen vapaaherra, tilanomistaja ja valtiopäivämies.
Von Hellensin vanhemmat olivat hovioikeuden presidentti, senaattori, vapaaherra Lars Teodor von Hellens ja Johanna Maria Augusta af Heurlin ja puoliso vuodesta 1885 Elin Johanna af Heurlin. Von Hellens tuli ylioppilaaksi Helsingissä ja valmistui agronomiksi Mustialan maanviljelyskoulusta 1884. Hän oli Kärkniemen kartanon omistaja Karunassa vuodesta 1888. Von Hellens oli aatelissäädyssä edustaja valtiopäivillä  1904–1905 ja 1905–1906. Hän kuului vuoden 1899 suureen lähetystöön Karunan edustajana.
Ivar Ulén

Ivar Ludvig Ulén (18. maaliskuuta 1862 Kuopio – 15. huhtikuuta 1938 Kemi) oli suomalainen seppä ja Kemissä vaikuttanut tehtailija.
Ivar Ulénin vanhemmat olivat Ruotsista kotoisin ollut seppä Carl Johan Ullén (1815–1884) ja Kristina Lindberg (1823–1868). Hän kävi Kuopion triviaalikoulun, oli jonkin aikaa maanmittaustöissä ja meni sitten sepänoppiin ensin isänsä pajaan. Ulén työskenteli Suomessa ja myös ulkomailla Ruotsissa ja Venäjällä muun muassa useita vuosia pietarilaisissa konepajoissa. Vuoden 1890 tienoilla hän perusti takomon Ouluun. Vuonna 1894 Ulén muutti Kemiin ja perusti sinne 1895 konepajan ja laivatelakan yhdessä J. A. Rosenbergin kanssa. Konepaja ja laivatelakka kehittyi merkittävimmäksi alallaan Perä-Pohjolassa ja siellä rakennettiin muun muassa useita hinaajia. Ensimmäinen konepajan rakentama alus oli Kuusamoon Posion- ja Kitkajärville valmistunut hinaaja- ja matkustajalaiva Kitka. Konepaja rakensi sitten Rovaniemelle Viiri ja Vanttaus-nimiset alukset ja lisäksi ainakin Toivo, Leila, Jalo, Osmo ja Kemi 9-nimiset alukset. Konepajassa korjattiin myös laivoja, joista osa tuli Pohjois-Ruotsin puolelta. Ulén hoiti yritystä yhdessä Heikki Castrénin kanssa vuoteen 1917 saakka, jolloin se siirtyi vastaperustetun Kemin Konepaja ja Rakennus Oy-nimisen osakeyhtiön haltuun. Ulén oli edelleen uuden yhtiön toimitusjohtajana kuolemaansa saakka. Ulén toimi 24 vuoden ajan laivojen koneistojen katsastajana Kemin piirissä ja hän oli useiden vuosien ajan Puhelinosuuskunta Pohjolan johtajana.
1920-luvulla Kemin Mansikkanokalla toimineeseen yritykseen kuului laivatelakan lisäksi rauta- ja metallivalimo, verstas, takomo ja vuodesta 1924 alkaen autokorjaamo. Telakan yhteydessä oli myös alusten talvehtimispaikka. Laivojen korjaus ja rakentaminen oli merkittävässä osassa myös 1930-luvulla. Sotien jälkeen yhtiö teki sotakorvaustöitä ja rakensi kolme varppaushinaajaa Neuvostoliittoon. Lisäksi tehtiin erilaisia tilaustöitä, säiliöitä ja rautarakenteita. 1950-luvulla yhtiön tärkeimmiksi tuotteiksi tulivat autojen lehtijouset ja lopulta yritys erikoistui tekemään niitä nimellä Kemin Jousipaja. Yrityksen toiminta jatkui Mansikkanokalla aina 1970-luvun alkuun saakka. Nykyisin konepajan rakennuksista on jäljellä vain kunnostettu Ulénin huvila, joka toimii Kemin Meriklubi Oy:n juhlatilana.
Ulén oli Kemissä kaupunginvaltuuston ja rahatoimikamarin jäsenenä. Hän kuului Kemin Käsityö- ja Tehdasyhdistykseen ja oli mukana muun muassa S/S John Graftonin aseiden salakuljetuksessa Suomeen.
Ivar Ulén oli naimisissa Hanna Topin (1864–1949) kanssa. Heidän tyttärensä Eeva Katariina Ulén (s. 1887) oli naimisissa vuodesta 1909 rovasti Eeli Hakalan kanssa.
Ivonka Survila

Ivonka Survilla
Ivonka Survila (valkoven. Івонка Сурвіла, syntyjään Šymanets, valkoven. Шыманец; s. 11. huhtikuuta 1936) on Valko-Venäjän kansantasavallan pakolaishallituksen presidentti.
Insomnia (Faithlessin kappale)

| ”Insomnia” Faithless |
| --- | --- | --- |

Singlen tiedot
 Albumilta: Reverence
 Äänitetty : 1995, Lontoo
 Julkaistu: 27. marraskuuta 1995
 Formaatti: CDS
 Tekijä(t): Maxi Jazz, Sister Bliss, Rollo Armstrong
 Tuottaja(t): Rollo
 Tyylilaji: electronica, trip hop, anthem house
 Kesto: 03.36
 Levy-yhtiö: Cheeky, BMG
Faithlessin muut singlet
| ”Salva Mea” 1995 | ”Insomnia” 1995 | ”Don’t Leave” 1996 |
Insomnia on Faithlessin kappale, joka julkaistiin vuonna 1995. Se on julkaistu singlenä ja yhtyeen albumilla Reverence. Kappale nousi singlelistan kärkeen Suomessa, Norjassa ja Sveitsissä. Suomessa se oli listaykkösenä yhteensä kahdeksan viikkoa.
Kappaleesta tehtiin vuonna 2005 uusi versio. Insomnia 2005 ei menestynyt yhtä hyvin kuin alkuperäinen versio.
Kappaleet > UK single 1

Insomnia (Monster Mix Radio Edit) – 3.35
Insomnia (Original Mix Radio Edit) – 3.37
Insomnia (Monster Mix) – 8.36
Insomnia (Moody Mix) – 10.44
Insomnia (Tuff Mix) – 7.17
Listasijoitukset

| --- | --- |
 Alkuperäinen single Norja: 1.  Suomi: 1.   Sveitsi: 1  Belgia (Flanderi): 2.  Iso-Britannia: 3.  Ruotsi: 4.  Itävalta: 5.  Belgia (Vallonia): 6.  Ranska: 7.  Alankomaat: 13.  Australia: 16.  Uusi-Seelanti: 39. :  Vuoden 2005 painos Iso-Britannia: 17.  Sveitsi: 29.   Alankomaat: 54.
Aiheesta muualla

Discogs
Julija Savitševa

| Julija Savitševa |
| --- | --- |
 Savitševa vuonna 2013.
Henkilötiedot
Syntynyt: 14. helmikuuta 1987 (ikä 37) Kurgan, Neuvostoliitto
Ammatti:  muusikko, laulaja
Muusikko
Laulukielet:  englanti, venäjä
Tyylilajit:  Soft rock Pop rock
 Nimikirjoitus
Aiheesta muualla
juliasavicheva.ru
  [ Muokkaa Wikidatassa ] [ ohje ]  
Julija Stanislavovna Savitševa (ven. Юлия Станиславовна Савичева, s. 14. helmikuuta 1987 Kurgan, Neuvostoliitto) on venäläinen laulaja, joka edusti Venäjää vuoden 2004 Eurovision laulukilpailussa Istanbulissa.
23. lokakuuta 2014 hän meni naimisiin säveltäjä Aleksandr Aršinovin kanssa.
Diskografia > Albumit

Высоко, "Korkea" (2005)
Если в сердце живёт любовь, "Jos sydämessä asuu rakkaus" (2005)
Магнит, "Magneetti" (2006)
Оригами, "Origami" (2008)
Сердцебиение, "Sydämenlyönti" (2011)
Личное…, "Henkilökohtainen" (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Julija Savitševan sivusto (Arkistoitu – Internet Archive) (venäjäksi)
Ivonne Passada

Ivonne Passada vuonna 2010.
Ivonne Passada (4. huhtikuuta 1956 Montevideo – 11. maaliskuuta 2023) oli uruguaylainen yliopisto-opettaja ja poliitikko, joka toimi 2015–2020 maansa ylähuoneessa senaattorina. Vuosina 2005–2015 hän oli kansanedustaja maansa alahuoneessa eli edustajainhuoneessa (Cámara de Representantes) ja 2010–2011 hän johti edustajainhuonetta puhemiehenä. Hän edustaa keskusta-vasemmistolaista Frente Amplio -puoluetta (suom. Laaja rintama).
Passada opiskeli aluksi lakitiedettä Uruguayn tasavallan yliopistossa (Universidad de la República), mutta päätyi opiskelemaan sosiologiaa saman yliopiston Sosiaalitieteiden instituuttiin ja opiskeli lisäksi teollisuuden työturvallisuutta käsitteleviä kursseja toisessa yliopistossa (Universidad del Trabajo del Uruguay, UTU). Vuosina 1984–2004 hän työskenteli UTU:n teollisuuden työturvallisuuden opettajana.
Lokakuun 2004 parlamenttivaaleissa Passada ylsi varaedustajaksi. Hänestä tuli alahuoneen jäsen maaliskuussa 2005, kun edustaja Eduardo Bonomi jonka varaedustaja Passada oli, nousi työ- ja sosiaaliasioiden ministeriön johtoon. Vuoden 2009 vaaleissa Passada oli edustamansa MPP-ryhmän edustajavaalilistan kärkiehdokas Montevideosta. Helmikuussa 2010 hänestä tuli edustajainhuoneen puhemies.
Käännös suomeksi
Josh Farro

| Josh Farro |
| --- | --- |
 Josh Farro
Henkilötiedot
Syntynyt: 29. syyskuuta 1987 (ikä 37) Voorhees, New Jersey
Ammatti:  kitaristi
Muusikko
Aktiivisena:  2004–2010
Tyylilajit:  pop-punk pop-rock
Soittimet:  kitara
Yhtyeet:  Paramore
Levy-yhtiöt:  Fueled By Ramen
Aiheesta muualla
farro.co
  [ Muokkaa Wikidatassa ] [ ohje ]  
Joshua Neil "Josh" Farro (s. 29. syyskuuta 1987 Voorhees, New Jersey) on entinen Paramore-yhtyeen kitaristi. Hänen musiikilliset esikuvansa ovat olleet Jimmy Eat World, Sunny Day Real Estate, Death Cab for Cutie, John Mayer ja James Taylor. Josh ja Hayley Williams sävelsivät ja sanoittivat yhdessä suurimman osan Paramoren kappaleista. Josh soittaa yleensä Fender Telecaster sekä Gibson Les Paul -mallisilla kitaroilla.
Yksityiselämä

Farro syntyi Voorheesissä, New Jerseyn osavaltiossa. Joshilla on kolme veljeä (isoveli Nate ja kaksi pikkuveljeä, Zachary ja Jonathan) sekä yksi pikkusisko Isabelle. Hänen vanhemmillaan oli ravintola, jossa Josh on auttanut sisarustensa ja bändikaverinsa Hayley Williamsin kanssa. Hänen vanhempansa erosivat vuonna 2008.
Josh seurusteli taannoin bändikaverinsa Hayley Williamsin kanssa muutaman vuoden. He erosivat bändin tulevaisuuden takia. Ero vaikutti kuitenkin koko bändiin ja Paramore oli lähellä hajota.
Loppuvuodesta 2009 Josh kihlautui tyttöystävänsä Jenna Lee Ricen kanssa. Helmikuussa 2010 Farro ilmoitti jäävänsä pois alkavalta kiertueelta tulevien häiden järjestelyn takia, jotka pidettiin 3. huhtikuuta 2010. Paramoressa soittavan Taylor Yorkin veli Justin York paikkasi Farroa kiertueen ajan.
Ura

Hänellä ja veljellään Zac Farrolla oli yhteinen bändi nimeltä Rainbow. Veljekset tapasivat 2000-luvun alussa Hayley Williamsin yksityisopetuksessa ja he kaikki huomasivat, kuinka hyvin sopisivat soittamaan yhteen. Bändi perustettiinkin pian vuonna 2004 ja se on saavuttanut maailmanlaajuisen suosion. Joulukuussa 2010 hän jätti Paramore -yhtyeen yhdessä veljensä kanssa.
Nykyään Josh soittaa kitaraa veljensä Zacin kanssa heidän uudessa bändissään Novel Americanissa.